Úradný vestník L 292 , 07/12/1995 S. 0027 - 0030



Smernica Rady 95/61/ES z 29. novembra 1995, ktorou sa mení a dopĺňa príloha II smernice 90/642/EHS týkajúca sa stanovenia maximálnych limitov reziduí pesticídov v a na určitých produktoch rastlinného pôvodu, vrátane ovocia a zeleniny RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na smernicu Rady 90/642/EHS z 27. novembra 1990 o stanovovaní maximálnych limitov reziduí pesticídov v a na určitých produktoch rastlinného pôvodu vrátane ovocia a zeleniny [1], najmä na jej článok 1 odsek 1, so zreteľom na návrh Komisie, keďže smernica 90/642/EHS bola po prvýkrát zmenená a doplnená smernicou 93/58/EHS [2], ktorá okrem iného uložila vypracovať prvý zoznam maximálnych limitov pre reziduá určitých pesticídov; keďže však dostupné údaje neboli v tom čase dostačujúce na stanovenie maximálnych limitov reziduí pre určité kombinácie pesticíd-plodina; keďže v takýchto prípadoch sa určila doba štyroch rokov na vygenerovanie nevyhnutných údajov, po uplynutí ktorej, ak naďalej chýbali uspokojivé údaje, boli limity obvykle stanovené na úrovni príslušnej medze stanoviteľnosti; keďže Komisia a Rada sa dohodli v čase prijatia smernice 93/58/EHS na tom, že členské štáty musia dostať do jedného roka záväzky od všetkých zainteresovaných strán v tom zmysle, že nevyhnutné údaje vygenerujú; keďže v určitých prípadoch neboli dané žiadne záväzky a z tohto dôvodu je už teraz možné stanoviť príslušné ustanovenia, PRIJALA TÚTO SMERNICU: Článok 1 Príloha II smernice 90/642/EHS sa týmto mení a dopĺňa tak, ako je uvedené v prílohe k tejto smernici. Článok 2 Členské štáty uvedú do účinnosti najneskôr do 31. októbra 1996 zákony, iné právne predpisy a administratívne opatrenia nevyhnutné na dosiahnutie súladu s touto smernicou. Keď členské štáty prijmú tieto opatrenia, tieto budú obsahovať odkaz na túto smernicu alebo ich bude sprevádzať takýto odkaz pri príležitosti ich úradného uverejnenia. Spôsob vykonania týchto odkazov stanovia členské štáty. Článok 3 Táto smernica nadobúda účinnosť v deň jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 29. novembra 1995 Za Radu predseda L. Atienza Serna [1] Ú. v. ES L 350, 14.12.1990, s. 71. Smernica naposledy zmenená a doplnená smernicou 95/38/ES (Ú. v. ES L 197, 22.8.1995, s. 14). [2] Ú. v. ES L 211, 23.8.1993, s. 6 -------------------------------------------------- PRÍLOHA 1. Chlorotalonil V druhom stĺpci s hlavičkou "Chlorotalonil", v nasledujúcej skupine: 2 (V) LISTOVÁ ZELENINA A ČERSTVÉ BYLINY, hlávkový šalát a podobné, záznamy "b)" a "0,01*" uvedené oproti príkladom jednotlivých produktov sa nahrádzajú záznamom "0,01*", ktorý sa musí vložiť oproti "hlávkový šalát a podobné". 2. Chlórpyrifos V treťom stĺpci pod hlavičkou "Chlórpyrifos" oproti nasledujúcim produktovým položkám v nasledujúcich skupinách: - 1 (VI) RÔZNE OVOCIE, olivy, - 2 (III) PLODOVÁ ZELENINA, lahôdková kukurica, písmeno "c)" sa nahrádza číslom "0,05*". V tom istom stĺpci v nasledujúcej skupine: 2 (I) KOREŇOVÁ A HĽUZOVÁ ZELENINA, záznamy "c)" oproti položkám červená repa šalátová, paštrnák, kvaka a okruhlica sa vypúšťajú. V tom istom stĺpci oproti nasledujúcej produktovej položke: 7. Chmeľ (sušený) vrátane chmeľových peliet a nekoncentrovaného prášku, písmeno "d)" sa nahrádza číslom "0,1*". 3. Cypermetrin V piatom stĺpci, pod hlavičkou "Cypermetrin vrátane ostatných zmesí zložkových izomérov (suma izomérov)", v nasledujúcej skupine: - 1 (V) BOBUĽOVITÉ A DROBNÉ OVOCIE, ostatné drobné ovocie a bobule (okrem lesných), - 2 (I) KOREŇOVÁ A HĽUZOVÁ ZELENINA, záznamy "c)" a "0,5*" uvedené oproti príkladom jednotlivých produktov sa nahrádzajú záznamom "0,05*" ktorý sa musí vložiť oproti vyššie uvedeným skupinám. V tom istom stĺpci oproti nasledujúcej produktovej položke: 2 (VII) STOPKOVÉ ZELENINY, fenikel, písmeno "c)" sa vypúšťa. 4. Deltametrin V šiestom stĺpci, pod hlavičkou "Deltametrin", oproti nasledujúcej produktovej položke v nasledujúcej skupine: 1 (VI) RÔZNE OVOCIE, kiwi, písmeno "c)" sa vypúšťa. 5. Imazalil V deviatom stĺpci s hlavičkou "Imazalil", v nasledujúcej skupine: 2 (III) PLODOVÁ ZELENINA, ľuľkovité, záznamy "a)" a "0,02*" uvedené oproti príkladom jednotlivých produktov sa nahrádzajú záznamom "0,02*", ktorý sa musí vložiť oproti "ľuľkovité". 6. Iprodión V desiatom stĺpci, pod hlavičkou "Iprodión", oproti nasledujúcim produktovým položkám v nasledujúcej skupine: - 2 (I) KOREŇOVÁ A HĽUZOVÁ ZELENINA, buľvový zeler, - 2 (VII) STOPKOVÁ ZELENINA, zeler stopkatý, písmeno "a)" sa vypúšťa. 7. Permetrín V 11. stĺpci, pod hlavičkou "Permetrín (suma izomérov)", oproti nasledujúcej produktovej položke v nasledujúcej skupine: 1 (V) BOBUĽOVITÉ A DROBNÉ OVOCIE, krovité ovocné druhy (okrem lesných), písmeno "c)" sa nahrádza číslom "0,05*". V tom istom stĺpci oproti nasledujúcim produktovým položkám v nasledujúcich skupinách: - 1 (VI) RÔZNE OVOCIE, olivy, - 2 (I) KOREŇOVÁ A HĽUZOVÁ ZELENINA, okrúhlica, - 2 (IV) HLÚBOVINY, hlúboviny s kvetom, brokolica, - 2 (VII) STOPKOVÁ ZELENINA, fenikel, - 4. Olejnaté semená, slnečnicové semená, písmeno "c)" sa vypúšťa. V tom istom stĺpci v nasledujúcej skupine: 1 (V) BOBUĽOVITÉ A DROBNÉ OVOCIE, ostatné drobné ovocie a bobule (okrem lesných), záznamy "c)" a "0,05*" uvedené oproti príkladom jednotlivých produktov sa nahrádzajú záznamom "0,05", ktorý sa musí vložiť oproti vyššie uvedeným skupinám. V tom istom stĺpci oproti nasledujúcej produktovej položke: 7. Chmeľ (sušený) vrátane chmeľových peliet a nekoncentrovaného prášku, písmeno "d)" sa nahrádza číslom "0,1*". 8. Benomyl, carbendazím, tiofanát metyl V 12. stĺpci pod hlavičkou "Benomyl, Carbendazím, Tiofanát Metyl (suma vyjadrená ako carbendazím)", oproti nasledujúcim produktovým položkám v nasledujúcich skupinách: - 2 (V) LISTOVÁ ZELENINA A ČERSTVÉ BYLINY, potočnica a čakankové puky, - 7. Chmeľ (sušený) vrátane chmeľových peliet a nekoncentrovaného prášku, písmeno "d)" sa nahrádza číslom "0,1*". V tom istom stĺpci oproti nasledujúcej produktovej položke v nasledujúcej skupine: 1 (VI) RÔZNE OVOCIE, olivy, písmeno "d)" sa vypúšťa. 9. Maneb, mancozeb, metiram, propineb, zineb V 13. stĺpci pod hlavičkou "Maneb, Mancozeb, Metiram, Propineb, Zineb (suma vyjadrená ako CS2)", v nasledujúcej skupine: 1 (V) BOBUĽOVITÉ A DROBNÉ OVOCIE, krovité ovocné druhy (okrem lesných), písmeno "c)" sa nahrádza písmenom "c)" oproti položke Maliny a číslom "0,05*" oproti položke "Ostatné". V tom istom stĺpci oproti nasledujúcim produktovým položkám v nasledujúcej skupine: - 2 (I) KOREŇOVÁ A HĽUZOVÁ ZELENINA, červená repa šalátová, - 2 (VII) STOPKOVÉ ZELENINY, artičoky, písmeno "c)" sa vypúšťa. V tom istom stĺpci oproti nasledujúcej produktovej položke v nasledujúcej skupine: 2 (V) LISTOVÉ ZELENINY A ČERSTVÉ BYLINY, potočnica; písmeno "c)" sa nahrádza číslom "0,05*". 10. Metamidofos V 14. stĺpci, pod hlavičkou "Metamidofos", oproti nasledujúcim produktovým položkám v nasledujúcich skupinách: - 1 (V) BOBUĽOVITÉ A DROBNÉ OVOCIE, stolové a muštové hrozno a jahody (okrem lesných), - 2 (IV) HLÚBOVINY, listové hlúboviny, brokolica, písmeno "b)" sa nahrádza číslom "0,01*". 11. Procymidón V 15. stĺpci, pod hlavičkou "Procymidón", oproti nasledujúcim produktovým položkám v nasledujúcej skupine: 1 (III) JADROVÉ OVOCIE, jablká, písmeno "a)" sa nahrádza číslom "0,02*". V tom istom stĺpci oproti nasledujúcej produktovej položke v nasledujúcej skupine: 2 (II) CIBUĽOVÁ ZELENINA, lahôdková cibuľka, písmeno "a)" sa vypúšťa. 12. Maximálne limity reziduí týkajúce sa špecificky čaju (sušené listy a stopky, fermentované alebo inak upravené, Camellia sinensis) V tabuľke vypracovanej špecificky pre čaj oproti nasledujúcim reziduám pesticídov: 6. Bromopropylát, 15. Flucytrinát (suma izomérov), 18. Metidation a 21. Profenofos, písmeno "d)" sa nahrádza číslom "0,1*". --------------------------------------------------